หากใครได้มีโอกาสมาทานอาหารทะเลสดๆ ที่หาดราไวย์ ขอแนะนำให้มาที่หมู่บ้านชาวไทยใหม่(ชาวเล) นะครับ  มีแผงร้านค้าขายอาหารทะเลสดๆ เรียงรายอยู่ครับ อีกด้านก็จะเป็นร้านค้า ที่รับปรุงอาหารทะเล(ที่เราเลือกซื้อมา) คิดราคาเป็นกิโล

ส่วนค่าปรุงนั้น ร้านนี้ คิดราคากิโลละ 100 บาท 
หาก 1 กิโลทำ 2 เมนู คิดราคา 150 บาท

ราคาสมเหตุสมผล (โดยรวมแล้วผมว่าราคาถูกกว่าไปทานตามร้านอาหารทั่วไป)

เมนูมื้อนี้ มีดังนี้
หอยนางรม ซื้อมา 100฿ สั่งทำแบบทานสดพร้อมเครื่องเคียง
หอยติบ(นางรมตัวเล็ก) 50฿ สั่งทำยำหอยติบ
ปลาหมึกไข่ 1กิโล 200฿ สั่งทำหมึกย่าง และ นึ่งมะนาว
กุ้งลายเสือ 1.5กิโล 750฿ สั่งทำกุ้งแช่น้ำปลา ครึ่งกิโล และเผา 1 กิโล
ปลานกแก้ว1กิโล 150฿ สั่งทำปลาเผา
กั้งแก้ว 1 กิโล 1,800฿ สั่งทำกั้งทอดกระเทียม
ปูม้า 2กิโล 600฿ สั่งทำปูผัดมะนาวและปูนึ่ง
ข้าวผัดปูจานใหญ่ 180฿

สรุปค่าใช้จ่าย ซื้อของสดมา 3,650 บาท
และค่าปรุงในร้าน750฿ +ข้าวผัดปู+เครื่องดื่ม+service 50฿ รวมแล้ว 1,210บาท

รสชาติอาหาร จัดจ้าน ถูกใจ และถูกปากมากครับ น้ำจิ้มแซ่บมากๆ ถ้ามีโอกาสก็ลองแวะมาทานร้านมุขดี ซีฟู๊ดนะครับ รับประกันว่าไม่ผิดหวังแน่นอนครับ